

**Dunaföldvár Város Önkormányzata**

7020 Dunaföldvár, Kossuth Lajos utca 2.

Levelezési cím: 7021 Dunaföldvár, Pf.: 23.

Tel.: 75/541-551 e-mail: titkarsag@dunafoldvar.hu

Ügyiratszám: DFV/227-8/2021.

**PÁLYÁZATI FELHÍVÁS**

# **Dunaföldvár Város Önkormányzata pályázatot hirdet a „Dunaföldvár Város Felsőoktatási Ösztöndíjpályázat” elnyerésére**

**Pályázók köre:**

**A pályázatot nyújthatnak be azon Dunaföldváron legalább 5 éve bejelentett lakóhellyel rendelkező hallgatók, akik :**

* **felsőfokú tanulmányokat államilag támogatott képzésben nappali tagozaton folytatják,**
* **25 év alattiak,**
* **nehéz szociális körülmények között élnek\* és**
* **legalább 3,51-es „halmozott súlyozott tanulmányi átlaggal” rendelkeznek.**

(Államilag támogatott képzésnek minősül a teljes idejű alapképzés, az osztatlan képzés, a mesterképzés és a felsőoktatási szakképzés.)

**\*Az ösztöndíjra pályázatot nyújthat be az a nehéz szociális körülmények között élő hallgató,**

* **akinek családjában az egy főre jutó jövedelem nem haladja meg a mindenkori öregségi nyugdíjminimum 280%-át, egyedül élő esetén annak 360%-át**
* **akinek a vagyona mértéke a szociális igazgatásról és szociális ellátásokról szóló 1993. évi III. törvényben meghatározott mértéket és**
* **akinek családja tulajdonában legfeljebb kettő gépjármű van.**

Az ösztöndíjra határidőben benyújtott pályázati adatlap (1. sz. melléklet) benyújtásával lehet pályázni. Az ösztöndíjra legkorábban a sikeresen lezárt I. tanulmányi félévet követően lehet jelentkezni.

**A kitöltött pályázati adatlaphoz (1. sz. melléklet) mellékelni kell:**

* a hallgatói jogviszony fennállásáról szóló igazolást, (elektronikus formában is csatolható)
* a tanulmányi átlagról szóló igazolást, (neptun rendszerből)
* a jövedelmi és vagyonnyilatkozatot, illetve az abban foglaltakat igazoló dokumentumokat, valamint **(2. sz. melléklet szerinti nyilatkozatot kell kitölteni)**
* lakcímkártya, a TAJ kártya és a személyazonosító igazolvány másolatát.

**Hiánypótlásra 15 napos határidővel egy alkalommal van lehetőség.**

A pályázati adatlap és a vagyonnyilatkozat nyomtatványok a [www.dunafoldvar.hu](http://www.dunafoldvar.hu) internetes oldalról letölthetőek, illetve e-mailban is igényelhető a [laposatunde@dunafoldvar.hu](mailto:laposatunde@dunafoldvar.hu) címen.

**A pályázat benyújtásának módja és határideje:**

A pályázatot papíralapon személyesen vagy postára adva a Dunaföldvári Polgármesteri Hivatalnak (7020 Dunaföldvár, Kossuth L. u. 2.) címezve kell benyújtani.

**Benyújtási határidő: 2021. augusztus 31. 16:00 A határidő jogvesztő!**

**A pályázat elbírálása:**

Az ösztöndíj odaítéléséről átruházott hatáskörben a polgármester dönt. A döntés ellen fellebbezés benyújtható.

Dunaföldvár, 2021. július 14.

Horváth Zsolt polgármester